Diari Oficial de la Generalitat Valenciana


Sumari del DOGV 5847, del 11-09-2008 (2008/10808)

Informació pública del projecte d'expropiació de l'accés al sector-34 El Polvorí i relació de béns i drets afectats.
--------------------------------------------------------------------------------------------------------------------

### Dades del document

Número de DOGV
:   5847

Data del DOGV
:   11-09-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/10526


Data del document
:   19-08-2008

Organisme emissor
:   Ajuntament de Benissa

Tipus de document
:   Informació Pública

Descriptors 

:   * Benissa
    * administració local
    * pla d'urbanisme

Informació pública del projecte d'expropiació de l'accés al sector-34 El Polvorí i relació de béns i drets afectats. [2008/10396]  
La Junta de Govern Local, en la sessió ordinària del dia 30 de juliol de 2008, va adoptar l'acord següent:   
1r. Aprovar inicialment el projecte d'expropiació de l'accés al sector-34 El Polvorí, terme municipal de Benissa (Alacant), aportat per l'agent urbanitzador per mitjà d'un escrit número de registre d'entrada 6435/08, que inclou la relació de béns i drets afectats per l'expropiació, descripció de les superfícies a expropiar, i els fulls d'apreciació, de totes les finques afectes.   
2n. Sotmetre informació pública l'esmentat projecte d'expropiació i relació de béns i drets afectats, pel termini d'un mes, per mitjà d'inserció d'edicte en el Diari Oficial de la Comunitat Valenciana, en el Butlletí Oficial de la Província d'Alacant, en un dels diaris de major circulació en la província i en el tauler d'anuncis; perquè els que puguen resultar interessats formulen les observacions i reclamacions que estimen oportunes.   
3r. Acordar el procediment de taxació conjunta, previst en l'article 434 del Reglament d'Ordenació i Gestió Territorial i Urbanística, de 19 de maig de 2006, per a la valoració del sòl, i de les construccions, instal·lacions i plantacions afectades pel projecte expropiatori.   
4t. Notificar individualment als que consten com a titulars de béns o drets en l'expedient, per mitjà de trasllat literal del corresponent full d'apreciació i proposta de fixació dels criteris de valoració, perquè puguen formular al·legacions en el termini d'un mes a partir de la data de notificació, contra la relació de propietaris i descripció dels béns i drets afectats, i per a acceptar el full d'apreciació, o rebutjar-lo i formular el seu propi. Es comunica que de conformitat amb el que disposa l'article 434 del ROGTU, si l'expropiat rebutja la valoració continguda en el full d'apreciació formulat per l'administració, esta traslladarà l'expedient al Jurat Provincial d'Expropiació Forçosa perquè fixe el preu just. El silenci de l'interessat es considerarà com a acceptació de la valoració fixada en el full d'apreciació del projecte, i s'entendrà determinat definitivament el preu just.  
ANNEX  
Relació de béns i drets afectats  
ANEXO  
Relación de bienes y derechos afectados  
  
L'expedient estarà de manifest i podrà consultar-se en les Oficines Tècniques municipals de l'Ajuntament de Benissa, en dies i hores hàbils.  
El present anunci es publica, igualment, als efectes establits en l'article 59.4 de la Llei 30/1992, de 26 de novembre, modificada per la Llei 4/1999, per als interessats amb domicili ignorat, o bé que intentada la notificació no s'haguera pogut practicar.   
Benissa, 19 d'agost de 2008.- L'alcalde: Juan Bta. Roselló Tent.